Mikławš Jakubica
Miklaušas Jakubica (taip pat žinomas kaip Miklavušas, žem. sorb. Mikławš Jakubica, sulotynintai Nicolaus Jacubiky; mirė po 1548 m.) – 1548 m. atlikto „Naujojo Testamento“ vertimo į žemutinių sorbų kalbą autorius. Apie M. Jakubicą beveik nieko nežinoma. Jis, matyt, buvo evangelikų kunigas Žarų apylinkėse Žemutinės Lužicos rytuose, nes rašė žemutinių sorbų rytų tarme. Gali būti, kad jis yra tas pats asmuo, kaip ir 1524 m. minimas Laubnico (dabar Liubanicė) evangelikų pamokslininkas Nicolaus Kubike arba Kubke. M. Jakubica taip pat gali būti tapatinamas su Linderodės (dabar – Lužicos Lipinkos) pamokslininku Jakobu, kuris minimas 1540 m., ir Nikolaus Jakobi, kuris, kaip manoma, Linderodėje dirbo kunigu nuo 1553 iki 1556 m.